Ολοκληρωμένες επιχειρήσεις



Εισαγωγή

Τα μικτά αποτελέσματα από ορισμένες πρόσφατες επιχειρήσεις διατήρησης ειρήνης, ανθρωπιστικής βοήθειας και οικοδόμησης ειρήνης και η μικρή βιωσιμότητα των δραστηριοτήτων που έχουν ληφθεί έως σήμερα, έχουν οδηγήσει σε ανανεωμένη και περισσότερη έμφαση  στις προσπάθειες που αποσκοπούν στην βελτίωση των ικανοτήτων για ουσιαστική, συντονισμένη και συνεκτική παρέμβαση για βιώσιμη ειρήνη.
Το σύστημα των Ηνωμένων Εθνών ανταποκρίθηκε σ’ αυτήν την πρόκληση και ανέθεσε σε μια σειρά από υψηλού επιπέδου ομάδες εργασίας να εξετάσουν διάφορες πτυχές του θέματος με μια σειρά στρατηγικών και επιχειρησιακών μοντέλων συντονισμού. Κατά την τελευταία δεκαετία, οι προσπάθειες αυτές κορυφώθηκαν με την έννοια των ολοκληρωμένων επιχειρήσεων.
Οι σύνθετες αποστολές οικοδόμησης της ειρήνης είναι πολύπλευρα συστήματα που παρέχουν ταυτόχρονα προγράμματα για την διασύνδεση και την αποτροπή της κλιμάκωσης των διαφορών ή την αποφυγή της επιστροφής σε βίαιες συγκρούσεις με την αντιμετώπιση τόσο των άμεσων επιπτώσεων όσο και των γενεσιουργών αιτιών της σύγκρουσης.
Η διαδικασία οικοδόμησης της ειρήνης ξεκινά όταν τίθεται σε ισχύ  μια συμφωνία κατάπαυσης του πυρός ή συμφωνία ειρήνης που καλεί την διεθνή κοινότητα να υποστηρίξει την ειρηνευτική διαδικασία. Εξελίσσεται συνήθως σε τρία στάδια, δηλαδή μια φάση σταθεροποίησης, μια μεταβατική φάση και μια φάση παγίωσης. Η διαδικασία οικοδόμησης της ειρήνης τελειώνει όταν μια κοινωνία έχει αναπτύξει την ικανότητα να διαχειριστεί και να διατηρήσει την ειρήνη χωρίς εξωτερική υποστήριξη. Απαιτείται μια συνεργασία εξωτερικών και εσωτερικών παραγόντων, συμπεριλαμβανομένων των κυβερνήσεων, της κοινωνίας των πολιτών, του ιδιωτικού τομέα και των διεθνών οργανισμών για μια συνεκτική και συντονισμένη προσπάθεια. Οι φορείς αυτοί αναλαμβάνουν ένα ευρύ φάσμα προγραμμάτων που καλύπτουν την ασφάλεια, την πολιτική και τις κοινωνικο-οικονομικές δομές. Βραχυπρόθεσμα, ο στόχος μιας επιχείρησης οικοδόμησης ειρήνης είναι να βοηθήσει τους εσωτερικούς φορείς με την σταθεροποίηση της ειρηνευτικής διαδικασίας και την πρόληψη της υποτροπής σε σύγκρουση. Απώτερος στόχος είναι να τους στηρίξει στην βελτίωση των αιτίων της σύγκρουσης και να θέσει τα θεμέλια για κοινωνική δικαιοσύνη και βιώσιμη ειρήνη και ανάπτυξη.

Ορισμός Ολοκληρωμένων Επιχειρήσεων / Αποστολών 

Δεν υπάρχει επαρκής ορισμός μια ολοκληρωμένης αποστολής. Η ίδια η φύση των ΗΕ, που αποτελούν ένα σύστημα με πολλαπλούς στόχους και θεσμικές κουλτούρες εξηγεί κάποιες από τις κύριες δυσκολίες που ανακύπτουν στην προσπάθεια ορισμού των ολοκληρωμένων αποστολών τόσο σε θεωρητική όσο και σε πρακτική βάση. Ο ΟΗΕ σε γενικές γραμμές προσεγγίζει το θέμα των ολοκληρωμένων αποστολών από τρεις απόψεις: 
Αποκατάσταση σταθερότητας, νόμου και τάξης
Προστασία αμάχων
Παροχή θεμελίων για μακροπρόθεσμη ανάκαμψη, ανάπτυξη και δημοκρατική διακυβέρνηση.

Παρόλο που αυτές οι τρεις οπτικές φαίνονται να συνδέονται μεταξύ τους, στην πραγματικότητα κάθε μια οδηγεί σε διαφορετική αντίληψη όσον αφορά τους στόχους και τις προτεραιότητες της ολοκλήρωσης των διαφορετικών παραγόντων που συγκροτούν στην διατήρηση της ειρήνης, την ανάπτυξη και στους ανθρωπιστικούς φορείς.
Οι ολοκληρωμένες αποστολές αφορούν την υποστήριξη συμφωνιών, την διασφάλιση της σταθερότητας μέσα από την παύση των εχθροπραξιών, τον αφοπλισμό και την αποστράτευση, την δημιουργία πολιτικών δομών για την επιβολή των αστυνομικών και δικαστικών λειτουργιών και την προώθηση της πολιτικής διακυβέρνησης, συνήθως μέσα από την εκλογική διαδικασία. Σκοπός των δραστηριοτήτων αυτών είναι να τεθούν τα πρώτα θεμέλια για μακροπρόθεσμη οικοδόμηση της ειρήνης.
Αν η σταθεροποίηση δεν ακολουθείται από μεταβατικές και αναπτυξιακές προσπάθειες τότε είναι πολύ πιθανόν να υπάρξουν ξανά συγκρούσεις. Από την άλλη όμως χωρίς να υπάρχει ασφάλεια δεν είναι δυνατόν να υπάρξει και ανάπτυξη. Σε αυτό το σημείο τίθεται το κρίσιμο ερώτημα κατά πόσο δίδεται σημασία στην ανάπτυξη στη διάρκεια του σχεδιασμού και της εφαρμογής των ολοκληρωμένων αποστολών. Η οικοδόμηση της  ειρήνης διαρκεί αρκετά χρόνια και απαιτεί στρατηγικό συντονισμό πολλαπλών δράσεων.
Κατά τον προσδιορισμό του σκοπού μιας ολοκληρωμένης επιχείρησης, ο ΟΗΕ θα πρέπει να καθορίσει τα βήματα για την επίτευξη συμφωνίας, τους κοινούς στόχους και την στρατηγική με βάση τα συγκριτικά πλεονεκτήματα του συστήματος του ΟΗΕ.
Θα πρέπει να παρέχει μια οργανωτική δομή και να συνθέσει τους πόρους για την επίτευξη αυτών των στόχων και την εξασφάλιση της μέγιστης αποδοτικότητας και της αποτελεσματικότητας. Έτσι, μια ολόκληρη αποστολή θα πρέπει να συνοδεύεται από:
Ένα σαφώς καθορισμένο σκοπό για την εμπλοκή του ΟΗΕ, με βάση μια ισχυρή ανάλυση της κατάστασης. Η φύση της κατάστασης και της ανάπτυξης του στόχου του ΟΗΕ για την δέσμευση θα πρέπει να καθορίζει τη σύνθεση, τον ρόλο, το πεδίο εφαρμογής και τα περιθώρια για την ελευθερία της δράσης του ΟΗΕ.
Μια δομή ώστε να εξασφαλιστεί η αποτελεσματικότητα της εξωτερικής και εσωτερικής επικοινωνίας με την ικανότητα συσσώρευσης πόρων και την δυνατότητα για την παρακολούθηση, την επανεξέταση και την αναθεώρηση.
Μια διαδικασία κατά την οποία το ευρύτερο σύστημα των Ηνωμένων Εθνών θα κινητοποιείται και θα συνεργάζεται για την επιδίωξη των στόχων που ορίζονται από τον σχεδιασμό των ολοκληρωμένων αποστολών (intergrated mission planning process).
Σε περιπτώσεις που ο ΟΗΕ συνεργάζεται με περιφερειακούς οργανισμούς ή ΜΚΟ, μια ολοκληρωμένη αποστολή θα πρέπει να παρέχει το υπόβαθρο για έναν συνολικό διεθνή συντονισμό για την επίτευξη των στόχων.

Τομείς δραστηριοτήτων Ολοκληρωμένων Επιχειρήσεων

Ασφάλεια και προστασία 

Οι ολοκληρωμένες αποστολές θα πρέπει να έχουν ως στόχο την αποτροπή επιστροφής στις  συγκρούσεις και αυτό θα επιτευχθεί  με την ανακωχή, τον αφοπλισμό, την διάλυση τους από οργανώσεις και την τελική ενσωμάτωση στην κοινωνία δίνοντας τους κίνητρα. (DDR- disarm, demobilize, reintegrate). Στην συνέχεια θα πρέπει να διασφαλίσουν την ασφάλεια των πολιτών με την αποναρκωθέτηση, την φύλαξη των μειονοτήτων, των εκκλησιών και των μνημείων, καθώς και την ελεύθερη διακίνηση των πολιτών. Επίσης, θα πρέπει να φυλαχθούν οι χώροι που είναι χρήσιμοι για μια κοινωνία, όπως τα αεροδρόμια, τα σύνορα, το κρατικά κτίρια και οι θεσμοί. Τέλος, οι στρατιωτικές επιχειρήσεις θα πρέπει να αναλαμβάνουν τον ρόλο της εκπαίδευσης των ενόπλων δυνάμεων της περιοχής.

Κράτος δικαίου 

Οι ολοκληρωμένες επιχειρήσεις έχουν την αποστολή να δημιουργήσουν ένα νομοθετικό πλαίσιο που θα είναι δίκαιο, θα ρυθμίζει τις σχέσεις και θα ελέγχει την εφαρμογή των νόμων από τα δικαστήρια. Το ποινικό δίκαιο και το σωφρονιστικό σύστημα θα πρέπει να εδραιωθούν σωστά και από την αρχή. Επίσης, θα πρέπει να ληφθεί υπόψη η προστασία των ανθρωπίνων δικαιωμάτων, το δικαίωμα της ισονομίας και η ενημέρωση των πολιτών για τα δικαιώματα τους.  Σ’ αυτόν τον τομέα, είναι πολύ σημαντική η συνεργασία με άλλους διεθνείς οργανισμούς, όπως η ΕΕ και ο ΟΑΣΕ, καθώς οι τελευταίοι κατέχουν περισσότερη εμπειρία σε αυτά τα πεδία.

Σταθερή δημοκρατία 

Σ΄ αυτόν τον τομέα, ο στόχος των επιχειρήσεων θα πρέπει να είναι η δημιουργία αποτελεσματικών και νόμιμων θεσμών σε εθνικό, τοπικό και περιφερειακό επίπεδο, όπως νομαρχίες, δημόσιες υπηρεσίες και τοπικές διοικήσεις. Η δημιουργία πολιτικών θεσμών είναι πολύ σημαντική, όπως για παράδειγμα τα πολιτικά κόμματα, γιατί οι πολίτες θα πρέπει να νιώθουν πως αντιπροσωπεύονται έτσι ώστε να υπάρχει πολιτικός πλουραλισμός. Θα πρέπει οι πολίτες να ενημερώνονται και να έχουν το δικαίωμα στις ελεύθερες εκλογές, πράγμα που θεωρείται βασική προϋπόθεση της δημοκρατίας. Τέλος, δεν θα πρέπει να υπάρχουν πολιτικά περιορισμένες ομάδες, όπως οι μειονότητες.

Βιώσιμη οικονομία 

Μετά το τέλος των εχθροπραξιών, γίνεται η διάσκεψη χρηματοδοτήσεων, όπου τα κράτη ή οι διεθνείς οργανισμοί υπόσχονται και ορίζονται τα ποσά που θα δώσουν για χρηματοδότηση ώστε να ανοικοδομηθούν οι περιοχές. Στόχος λοιπόν των ολοκληρωμένων επιχειρήσεων είναι η δημιουργία υποδομών (ηλεκτρισμός, επικοινωνία) και η δημιουργία χρηματοπιστωτικού συστήματος. Επίσης, στα πλαίσια των επιχειρήσεων θα πρέπει να συμπεριλαμβάνεται και η δημιουργία κινήτρων και κριτηρίων για το εργατικό δυναμικό και η εκπαίδευσή τους. Τέλος, θα πρέπει να λάβουν μέτρα για την προστασία της ιδιοκτησίας και των καταθέσεων, καθώς και για τον περιορισμό της παραοικονομίας.

Κοινωνική ευημερία 

Οι ολοκληρωμένες επιχειρήσεις θα πρέπει να βεβαιωθούν ότι οι πολίτες τροφοδοτούνται, ότι έχουν πόσιμο νερό, ότι έχουν καταφύγιο, ότι μπορούν να καλύψουν τις βασικές ανάγκες υγιεινής και ότι το σύστημα εκπαίδευσης είναι αποτελεσματικό. Επίσης, θα πρέπει να εξασφαλισθεί η δυνατότητα στους εκτοπισθέντες και στους πρόσφυγες να επιστρέψουν και να μετεγκατασταθούν στην χώρα τους. Τέλος, αν υπάρχουν εγκληματίες πολέμου, αυτοί θα πρέπει να εκδιωχθούν και να δικαστούν έτσι ώστε να διευκολυνθεί η συμφιλίωση. Η περιοχή θα πρέπει να είναι έτοιμη να διαχειριστεί όλα αυτά από μόνη της, χωρίς την εξωτερική βοήθεια.

Σχεδιασμός των Ολοκληρωμένων Επιχειρήσεων (IMPP) 

Ο σχεδιασμός των ολοκληρωμένων επιχειρήσεων (Integrated Mission Planning Process) καθοδηγείται από συγκεκριμένες αρχές σχεδιασμού και απαιτεί την πλήρη δέσμευση από τους βασικούς παράγοντες του ΟΗΕ και την χώρα αποστολής, καθώς και διαβουλεύσεις με τις εθνικές αρχές και άλλους σχετικούς εξωτερικούς παράγοντες. Η IMPP θα πρέπει να υλοποιηθεί με ευέλικτο τρόπο, λαμβάνοντας υπόψη τις διάφορες συνθήκες και τα χρονοδιαγράμματα, διασφαλίζοντας παράλληλα την ύπαρξη κατάλληλων προδιαγραφών σχεδιασμού. Η IMPP προτείνει χρονοδιαγράμματα για κάθε επίπεδο. Τα προτεινόμενα ελάχιστα χρονοδιαγράμματα βασίζονται σε διαβουλεύσεις για το ποιος είναι ο ελάχιστος αναγκαίος χρόνος για την επίτευξη κάθε βήματος. Ωστόσο ο σχεδιασμός σύμφωνα με τα χρονοδιαγράμματα δεν συνεπάγεται κατ 'ανάγκη και τήρηση του χρονοδιαγράμματος.
Μια ολοκληρωμένη αποστολή είναι εκείνη κατά την οποία η δομή της προέρχεται από μια σε βάθος κατανόηση των συγκεκριμένων χωρών. Θα πρέπει δηλαδή να κατανοηθεί η εξελισσόμενη ασφάλεια, η πολιτική που επικρατεί, η ανθρωπιστική βοήθεια που χρειάζεται , τα ανθρώπινα δικαιώματα και η ανάπτυξη που ακολουθείται στην εν λόγω χώρα, καθώς και η ιδιαίτερη ανάμειξη των περιουσιακών στοιχείων και οι δυνατότητες που έχει ή που απαιτούνται για να επιτευχθεί το επιθυμητό αποτέλεσμα μέσα από αμοιβαία ενισχυτική δράση. Με άλλα λόγια, η μορφή (δομή της αποστολής) θα πρέπει να ακολουθεί τη λειτουργία και να είναι προσαρμοσμένη στα ειδικά χαρακτηριστικά κάθε χώρας.
Επομένως, ο σχεδιασμός των ολοκληρωμένων επιχειρήσεων βασίζεται στις ακόλουθες βασικές αρχές και παραδοχές:
 Η ένταξη είναι η κατευθυντήρια αρχή για τον προγραμματισμό, το σχεδιασμό και την υλοποίηση των πολύπλοκων επιχειρήσεων των Ηνωμένων Εθνών σε μετασυγκρουσιακές καταστάσεις, για τη σύνδεση των διαφόρων διαστάσεων των επιχειρήσεων υποστήριξης της ειρήνης (για την πολιτική, την ανάπτυξη, την ανθρωπιστική βοήθεια, των ανθρωπίνων δικαιωμάτων, του κράτους δικαίου, της κοινωνικής ευημερίας και της ασφάλειας), καθώς και την ενσωμάτωση των επιταγών της κάθε διάστασης στην στρατηγική σκέψη και τον σχεδιασμό.
  Η ενσωμάτωση καλεί όλους τους φορείς για την παρουσία τους έτσι ώστε να επιτευχθεί η μεγιστοποίηση της αποδοτικότητας και της αποτελεσματικότητας του ΟΗΕ στην χώρα, μεταξύ άλλων με την ελαχιστοποίηση των επικαλύψεων και τη βελτιστοποίηση των διαθέσιμων υλικοτεχνικών, του ανθρώπινου δυναμικού και των οικονομικών πόρων για την κάλυψη των στόχων λαμβάνοντας πλήρως υπόψη τα περιουσιακά στοιχεία και τους μηχανισμούς πριν και μετά την ημερομηνία την έναρξη μιας ειρηνευτικής διαδικασίας. Ένα σημαντικό στοιχείο αυτής της διαδικασίας θα είναι η διεξαγωγή, στα κεντρικά γραφεία και στη χώρα, μιας απογραφή των διαφόρων διαδικασιών σχεδιασμού και του προγραμματισμού των ουσιαστικών και επιχειρησιακών ικανοτήτων. 
  Μια ολοκληρωμένη αποστολή αποτελεί χαρακτηριστικό παράδειγμα ενός συστήματος του ΟΗΕ σε επίπεδο ανταπόκρισης που περιλαμβάνει την εξισορρόπηση των διαφόρων διαστάσεων του οράματος του ΟΗΕ και των σκοπών και των στόχων του σε μια δεδομένη χώρα μετά από συγκρούσεις. Θα περιλαμβάνει το πλήρες φάσμα των δραστηριοτήτων που βασίζονται σε διεθνή πρότυπα, συμπεριλαμβανομένων των ανθρωπίνων δικαιωμάτων, των προσφύγων και του ανθρωπιστικού δικαίου. 
  Η IMPP στοχεύει στο να βοηθήσει τους φορείς των Ηνωμένων Εθνών για την επίτευξη ενός κοινού στρατηγικού και επιχειρησιακού σχεδίου που να ανταποκρίνεται στους στόχους του συστήματος του ΟΗΕ και του Συμβουλίου Ασφαλείας μέσα από μια κοινή κατανόηση των προτεραιοτήτων. Θα πρέπει να υπάρχει σαφής οριοθέτηση των αρμοδιοτήτων, καθώς και οργανωτική δομή που υποστηρίζει τις προτεραιότητες της αποστολής.
  Η εφαρμογή του IMPP πρέπει να χρησιμεύσει ώστε να διασφαλιστεί η απρόσκοπτη προσέγγιση μεταξύ των Ηνωμένων Εθνών και της χώρας πριν, κατά και μετά την παρέμβαση της αποστολής. Η ανάπτυξη μιας ειρηνικής λειτουργίας αποτελεί στρατηγικό όραμα του ΟΗΕ.
  Η διαδικασία σχεδιασμού της ολοκληρωμένης αποστολής θα εξασφαλίσει ότι οι ανθρωπιστικές αρχές τηρούνται, έτσι ώστε να δημιουργηθεί ένα αποτελεσματικό ανθρωπιστικό και λειτουργικό περιβάλλον στην χώρα. 
  Η IMPP θα είναι μια συλλογική διαδικασία στο πλαίσιο του συστήματος των Ηνωμένων Εθνών, με διαβουλεύσεις με τους βασικούς εξωτερικούς εταίρους και τα ενδιαφερόμενα μέρη (συμπεριλαμβανομένων των εθνικών φορέων) ανάλογα με την περίπτωση. Μια ομάδα Ολοκληρωμένης Αποστολής (IMTF) θα καθιερωθεί ως επίσημη με βάση το όργανο σχεδιασμού και θα είναι υπεύθυνη για την εφαρμογή της IMPP για μια συγκεκριμένη χώρα. Η IMTF θα αποτελείται από ένα τμήμα-γραφείο και τους UNCT συμμετέχοντες, οι οποίοι θα πρέπει να εξουσιοδοτηθούν να εκπροσωπούν και τα αντίστοιχα γραφεία τους στην διαδικασία σχεδιασμού.
  Μόλις μια ολοκληρωμένη αποστολή έχει δημιουργηθεί μετά από ψήφισμα του Συμβουλίου Ασφαλείας, η Γενική Γραμματεία θα αναλάβει ηγετικό ρόλο στη διαδικασία σχεδιασμού, σε στενή συνεργασία με την IMTF. Η ΓΓ καλείται να εξασφαλίσει μια ολοκληρωμένη προσέγγιση με πλήρη και ισότιμη συμμετοχή στην επιχείρηση υποστήριξης της ειρήνης, στο σχεδιασμό, την υλοποίηση, την παρακολούθηση και τον σχεδιασμό εξόδου και των ανθρωπίνων δικαιωμάτων.

Η Διαδικασία Σχεδιασμού 

Η IMPP μπορεί να προκληθεί από έναν αριθμό διαφορετικών παραγόντων, ανάλογα με την ανταπόκριση του διεθνούς, περιφερειακού και εθνικού περιβάλλοντος σε μια δεδομένη κρίση, οι οποίοι μπορεί να είναι : Διαβουλεύσεις στο Συμβούλιο Ασφαλείας του ΟΗΕ σχετικά με τη δυνατότητα δημιουργίας μιας ειρηνευτικής επιχείρησης,  σύσταση της Επιτροπής Οικοδόμησης της Ειρήνης (PBC), ή αίτημα από ένα Κράτος μέλος ή περιφερειακό οργανισμό στον Γενικό Γραμματέα του ΟΗΕ ώστε να εξετάσει το ενδεχόμενο πιθανών εναλλακτικών λύσεων, συμπεριλαμβανομένης μιας επιχείρηση υποστήριξης της ειρήνης, και η διαπραγμάτευση και υπογραφή μιας ειρηνευτικής συμφωνίας με επιπτώσεις για τη διεθνή κοινότητα και τον ΟΗΕ.
Εάν η στρατηγική ανάλυση δείχνει την επιθυμία για παρέμβαση για μια ειρηνική στήριξη, ως μέρος της συνολικής στρατηγικής οικοδόμησης της ειρήνης των Ηνωμένων Εθνών για μια δεδομένη χώρα, ο Γενικός Γραμματέας θα κινήσει τη IMPP.

Στάδιο Ι: Καθορισμός του σταδίου

Επίπεδο 1.1: Προπαρασκευαστικό 

 Στόχος: να αναπτύξει μια στρατηγική αξιολόγηση των στόχων της υποστήριξης της ειρήνης και να διαπιστωθεί η σκοπιμότητα και η βιωσιμότητα μιας επιχείρησης υποστήριξης της ειρήνης του ΟΗΕ. 
 Ευθύνη: διαχειρίζεται κατά κύριο λόγο από την IMTF
 Βασικά αποτελέσματα: Στρατηγική Εκτίμηση
 Στρατηγικός Σχεδιασμός: από οδηγία του Γενικού Γραμματέα 
 Φάση: αρχίζει με την απόφαση του ΓΓ να κινήσει τη IMPP και τελειώνει με το Σχεδιασμό της αποστολής. 
 Χρονικό πλαίσιο: μπορεί να ποικίλλει σημαντικά, λόγω του ρυθμού των πολιτικών και άλλων εξελίξεων. Η στρατηγική αξιολόγηση θα πρέπει να αναπτυχθεί μέσα σε ελάχιστο χρονικό διάστημα τεσσάρων εβδομάδων, ανάλογα με το ύψος των εργασιών που έχουν αναληφθεί πριν από την ενεργοποίηση της IMPP.

Επίπεδο 1.2 : Σχεδιασμός

 Στόχος: να αναπτυχθεί μια ολοκληρωμένη αντίληψη της λειτουργίας για μια ολοκληρωμένη αποστολή προς υποβολή στο Συμβούλιο Ασφαλείας του ΟΗΕ, και να ξεκινήσει ο λεπτομερής σχεδιασμός και η συγκέντρωση πόρων.  
 Ευθύνη: διαχειρίζεται κατά κύριο λόγο από την IMTF, σε στενή διαβούλευση με την RC / HC.
 Βασικά αποτελέσματα:Η οδηγία Σχεδιασμού USG,Κοινό Σχέδιο Μετάβασης (αν χρειαστεί),Πρώτο Σχέδιο Αποστολής,Σχέδιο προϋπολογισμού αποστολής,Έκθεση του Γενικού Γραμματέα 
 Φάση: αρχίζει με τη δημοσίευση της οδηγίας σχεδιασμού USG και τελειώνει με την υποβολή της έκθεσης του Γενικού Γραμματέα στο Συμβούλιο Ασφαλείας του ΟΗΕ.
 Χρονικό πλαίσιο: τουλάχιστον 3 εβδομάδες. Επιθυμητό 6 εβδομάδες
 Σημείο Απόφαση: Ο Γενικός Γραμματέας υποβάλλει την έκθεσή του η οποία περιέχει την προτεινόμενη έννοια της αποστολής των εργασιών στο Συμβούλιο Ασφαλείας του ΟΗΕ.

Στάδιο 2: Επιχειρησιακός Σχεδιασμός

Επίπεδο 2.1: Επιχειρησιακός Σχεδιασμός 
 Στόχος: Ανάπτυξη του πρώτου Σχεδίου Αποστολής σε ένα ολοκληρωμένο και πλήρως κοστολογημένο σχέδιο αποστολής, και να προετοιμάσει τη μεταβίβαση των αρμοδιοτήτων σχεδιασμού στην αποστολή, όταν ξεκινήσει η εγκατάσταση.  
 Ευθύνη: διαχειρίζεται κατά κύριο λόγο από την IMTF και τις ομάδες προγραμματισμού αποστολής / ηγεσίας (Όπως αυτές αναπτυχθούν). 

 Βασικά αποτελέσματα: Σύνθετο Σχέδιο Αποστολής,Έκθεση Προϋπολογισμού,Η οδηγία για την SRSG 
 Φάση: αρχίζει με την έγκριση του Συμβουλίου Ασφαλείας του ΟΗΕ της στήριξης της ειρήνης και τελειώνει με την οδηγία για την SRSG. 
 Χρονικό πλαίσιο: τουλάχιστον 3 εβδομάδες. Επιθυμητό 6 εβδομάδες (ή μέχρι την ανάπτυξη της SRSG).

Επίπεδο 2.2: Σχεδιασμός Υλοποίηση

 Στόχος: να διασφαλιστεί η ομαλή μεταβίβαση της ευθύνης για τον επιχειρησιακό σχεδιασμό από την IMTF στην επιχείρηση διατήρησης της ειρήνης, για να ολοκληρωθεί το Σχέδιο Αποστολής και να παρέχεται τη βάση για την RBB.
 Ευθύνη: διαχειρίζεται κατά κύριο λόγο από το κοινό (ειρηνευτικής επιχείρησης και UNCT) σχεδιασμό της ομάδας, που εργάζονται σε στενή συνεργασία με την IMTF.
 Βασικά αποτελέσματα: Θέσπιση του προγραμματισμού της Ολοκληρωμένης Αποστολής,Τελικό Σχέδιο Αποστολής,
 Φάση: αρχίζει με μια άσκηση σε επίπεδο χώρας για την αναθεώρηση και την επικύρωση του σχεδίου αποστολής, και τελειώνει με την έκδοση του τελικού σχεδίου Αποστολής και την έγκρισή του από την UNCT. 
 Χρονικό πλαίσιο: τουλάχιστον 2 εβδομάδες. Επιθυμητό 3 εβδομάδες
 Σημείο Απόφαση: Η ΓΓ εγκρίνει το σχέδιο αποστολής ως έγκυρο πλαίσιο για την επίτευξη των στόχων της αποστολής.

Στάδιο 3: Ανασκόπηση Σχεδιασμού και μετάβαση

Επίπεδο 3.1: Συνέχιση Προγραμματισμού

 Στόχος: να εξασφαλίσει ότι το Σχέδιο Αποστολής παραμένει ευέλικτο για την αντιμετώπιση των νέων απαιτήσεων και των μεταβαλλόμενων συνθηκών.
 Ευθύνη: διαχειρίζεται κατά κύριο λόγο από την ομάδα προγραμματισμού της Ολοκληρωμένης Αποστολής, σε στενή συνεργασία με την IMTF, ανάλογα με την περίπτωση.
 Βασικά αποτελέσματα: περιοδικές αναθεωρήσεις,  παρακολούθηση και ενημέρωση.
 Φάση: αρχίζει μετά την έγκριση του Σχεδίου Αποστολής και διαρκεί μέχρι να ληφθεί η απόφαση να αναμορφώσουν την αποστολή ή να αναπτύξουν μια στρατηγική εξόδου από την αποστολή.
 Χρόνος: διάρκεια της αποστολής.

Επίπεδο 3.2: Μετάβαση και Έξοδος Σχεδίου
 Στόχος: να παρέχει ένα πλαίσιο για τη μετάβαση και την έξοδο από τον προγραμματισμό.
 Ευθύνη: διαχειρίζεται κατά κύριο λόγο από την ομάδα προγραμματισμού της Ολοκληρωμένης Αποστολής, σε στενή συνεργασία με την IMTF.
 Βασικά αποτελέσματα:Αναθεωρημένο Σχέδιο της USG,Έκθεση του Γενικού Γραμματέα,Αναθεωρημένο Σχέδιο Αποστολής,Αναθεωρημένη οδηγία του Γενικού Γραμματέα
 Φάση: αρχίζει μετά την απόφαση του Γενικού Γραμματέα να ξεκινήσει μια διαδικασία μετάβασης και σχεδιασμού εξόδου, και τελειώνει με μια αναθεωρημένη οδηγία ΓΓ και το σχέδιο αποστολής.

Πηγές 

  Cedric de Coning, The implications of the integrated missions concept for training in UN and Africa Union peace operations, 17 July 2007.
  www.apsta-africa.org
  Eiden Barth  E. , Kasperen A. T. , Kent R. , Von Hippel K. , Report On Integrated Missions, May 2005.
  United States Institute of Peace, Peacebuilding Toolkit. August 2007.
  United Nations Integrated Missions Planning Process (IMPP), Guidelines Endorsed by the Secretary-General on 13 June 2006.

Επιχειρήσεις